text: Берегите свое сердце » Афіцыйны сайт раённай газеты "Міёрскія навіны"
  15.01.2018, 11:26,
  Лепшы спосаб папярэдзіць ускладненні або паменшыць рызыку развіцця хвароб сэрца — змяніць лад жыцця. Кантраляваць гэта павінны вы, а не ўрач.
  Для таго, каб знізіць рызыку развіцця хвароб сістэмы кровазабеспячэння, выконвайце наступныя рэкамендацыі:
  - прытрымлівайцеся карыснага для сэрца харчавання. Пажадана есці поснае мяса і ненасычаныя тлушчы (раслінныя і рыбін). У іх менш халестэрыну. Часцей замяняйце мяса рыбай. Лепш выбіраць курынае, аддаючы перавагу грудцы, а не кумпячкам. Не пераядайце;
  - зменшыце колькасць тлушчоў. Калорыі, атрыманыя ад іх, павінны складаць менш за 30% ад дзённай нормы. Даросламу чалавеку патрэбна менш за 60 грамаў тлушчу. Звыш паловы дзённага рацыёну павінны складаць агародніна, садавіна і ягады. Лепш ужываць іх сырымі;
  - ужывайце важныя для сэрца прадукты і лекавыя расліны з мікраэлементамі, магніем і каліем. Ачышчаюць сасуды, папярэджваючы атэрасклероз, агрэст, апельсін, чырвоныя буракі, чарнаплодная рабіна, грэйпфрут, лімон, каліна, фасоля, кукуруза, абляпіха, сліва, чорныя парэчкі, цыбуля, часнок, валяр'яна і глог (баярышнік);
  - зменшыце ўзровень халестэрыну ў крыві да 5,2 ммоль/л. Асабліва гэта адносіцца да "дрэннага" халестэрыну. Тым самым папярэдзіце ўзнікненне тромбаў у каранарных артэрыях;
  - рэгулярна займайцеся фізічнымі практыкаваннямі. Яны дапамагаюць умацаваць сэрца, зніжаюць артэрыяльны ціск і ўзровень "дрэннага" халестэрыну, павышаючы "добры";
  - кідайце курыць. Праз тры гады пасля адмовы ад тытуню рызыка хваробы сэрца такая ж нізкая, як у тых, хто не курыць;
  - кантралюйце крывяны ціск і глюкозу ў крыві. Сачыце за ўзроўнем цукру, калі хворыя на дыябет;
  - пазбягайце стрэсаў. Калі чалавек адчувае адмоўныя эмоцыі, выдзяляецца адрэналін. Сэрца б'ецца хутчэй, сасуды звужаюцца і павышаецца ціск. Калі такія нагрузкі пастаянныя, гэта вядзе да хвароб сэрца і сасудаў.